CELEX: C2007/056/69
Language: sk
Date: 2007-03-10 00:00:00
Title: vec T-12/07: Žaloba podaná 16. januára 2007 – Polimeri Europa/Komisia

10.3.2007   
            
            
               SK
            
            
               Úradný vestník Európskej únie
            
            
               C 56/37
            
         Žaloba podaná 16. januára 2007 – Polimeri Europa/Komisia
   (vec T-12/07)
   (2007/C 56/69)
   Jazyk konania: taliančina
   Účastníci konania
   
      Žalobca: Polimeri Europa SpA (Brindisi, Taliansko) (v zastúpení: M. Siragusa, F. M. Moretti a L. Nascimbene, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie – v celom jeho rozsahu – a všetky s ním neoddeliteľne súvisiace akty a uložiť Komisii povinnosť získať naspäť kópiu nedôvernej verzie nového vyhlásenia o námietkach doručeného Michelinu,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Táto žaloba smeruje proti rozhodnutiu Komisie COMP/F2/D (2006) 1095 prijatému 6. novembra 2006 v rámci konania podľa článku 81 Zmluvy ES (vec COMP/F38.638 BR/ESBR), na základe ktorého žalovaná doručila spoločnosti Manufacture Française des Pneumatiques Michelin (MFPM) kópiu nedôvernej verzie vyhlásenia o námietkach prijatého 6. apríla 2006. MFPM sa povolil vstup do administratívneho konania ako zainteresovanej strane a bola vyzvaná predložiť svoje prípadné pripomienky.
   Na podporu svojich návrhov žalobca uvádza:
   
               —
            
            
               porušenie svojich práv na obranu. V tejto súvislosti uvádza, že Komisia skrývala až do prijatia rozhodnutia skutočný zámer a povahu účasti Michelinu na konaní, čím obmedzila možnosti obrany žalobcu a negatívne ovplyvnila jeho procesné postavenie,
            
         
               —
            
            
               nezákonnosť rozhodnutia s ohľadom na právny základ, z ktorého vychádza, najmä článok 6 nariadenia č. 773/2004 (1). Ohľadom tohto bodu žalobca uvádza, že Michelin nemožno považovať za sťažovateľku, pretože formulár C, ktorý Michelin predložila, nemá povahu aktu, ktorým možno začať konanie o sťažnosti podľa článku 7 nariadenia č. 1/2003 (2). Vyplýva z toho, že rozhodnutie má nedostatky z dôvodu porušenia citovaného ustanovenia v spojení s článkom 7 nariadenia č. 773/2004.
            
         
      (1)  Nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (Ú. v. EÚ L 123, 27.4.2004, s. 18; Mim. vyd. 08/003, s. 81).
   
      (2)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 4.1.2003, s. 1; Mim. vyd. 08/002, s. 205).